́дости и душе́внѣй сла́дости съ весе́ліемъ нетлѣ́ннымъ по тече́нію присноте́чну ѻ́крестъ теку́щу та́инственнѡ ѿ бж҃е́ственныя ѻ́ныя и превышесвѣ́тлыя єди́ницы въ невхо́днѣмъ превы́ше су́щія сокрове́нствѣ: и єщѐ коли́ка и єли́ка неизслѣ́дна пролива́ется пучи́на ѿ ѻ́ныя неѡбъ̑е́млема бла́гости неизрече́нныя, и любвѐ несказа́нныя, и про́мысла недомы́сленна въ си́лѣ безпредѣ́льнѣйи прему́дрости неизрече́ннѣй, и а́гг҃лы, и самѣ́ми серафі́мы недомы́сленна, па́че вся́кагѡ ума̀ су́ща: єще́ же и я̀же ѿ настоя́щагѡ вѣ́ка въ на́съ а́ки зачина́єма неизрече́ннымъ сло́вомъ, въ бу́дущемъ же возъ̑устроя́єма, и а́ки па́ки ражда́єма и соверша́єма, я̀же и херуві́мскъ у́мъ ужаса́ютъ, и то́чію нѣ́какѡ нея́снѣ ѡ се́мъ помы́слити предложе́ніе иму́щь